 **ΣΩΜΑΤΕΙΟ ΕΡΓΑΖΟΜΕΝΩΝ**

 **ΓΕΝΙΚΟΥ ΝΟΣΟΚΟΜΕΙΟΥ ΘΕΣ/ΝΙΚΗΣ**

 **«**ΙΠΠΟΚΡΑΤΕΙΟ**»**

   ΚΩΝΣΤΑΝΤΙΝΟΥΠΟΛΕΩΣ 49 \* 546 42 ΘΕΣΣΑΛΟΝΙΚΗ

 ΤΗΛ: 2310 812792 , 2310 892199, 6944 31 55 99, e-mail: somatippo@ yahoo.gr

Θεσσαλονίκη 15-7-2020

 Αρ. Πρωτ. : 2760

 ΠΡΟΣ :

* Υπουργό Υγείας: κ**. ΒΑΣΊΛΗ ΚΙΚΙΛΙΑ**

**Κοιν/ση:**

* Υφυπουργό Υγείας: **κ. ΒΑΣΙΛΗ ΚΟΝΤΟΖΑΜΑΝΗ**
* Γενικό Γραμματέα Δημόσιας Υγείας: **κ. ΠΑΝΑΓΙΩΤΗ ΠΡΕΖΕΡΑΚΟ**
* Γενικό Γραμματέα Υπηρεσιών Υγείας: **κ. ΙΩΑΝΝΗ ΚΩΤΣΙΌΠΟΥΛΟ**
* Διοίκηση 4ης ΥΠΕ: **κ. ΔΗΜΗΤΡΙΟ ΤΣΑΛΙΚΑΚΗ**
* Διοικητή ΙΠΠΟΚΡΑΤΕΙΟΥ Γ.Ν. Θεσσαλονίκης : **κ. ΝΙΚΟΛΑΟ ΑΝΤΩΝΑΚΗ**

**Κύριε Υπουργέ,**

Με το **Νόμο 4690/2020 στο άρθρο 49 κυρώθηκε η Δωρεά του Ιδρύματος Νιάρχου.**

Όπου ρυθμίζονται οι διαδικασίες και οι προϋποθέσεις της χορήγησης της δωρεάς στο προσωπικό το οποίο συνέβαλλε στην αντιμετώπιση της πανδημίας μέσα στο εθνικό σύστημα υγείας. **Το νοσοκομείο μας δεν συμπεριλαμβάνεται στους δικαιούχους.**

**ΠΑΡΑ ΤΟ ΓΕΓΟΝΟΣ:**

* Ότι έχει οριστεί σαν **νοσοκομείο αναφοράς για παιδιατρικά – νεογνολογικά και μαιευτικά περιστατικά** αντιμετωπίζοντας καθημερινά κρούσματα covid-19.
* Κατά την διάρκεια της πρώτης φάσης του κορονοϊού νοσηλεύτηκαν στην ειδική εντατική μονάδα Παίδων αλλά και στην ειδική μονάδα βραχείας νοσηλείας περιστατικά διαπιστωμένα covid-19.
* Στο νοσοκομείο διαμορφώθηκαν ειδικά ΤΕΠ αλλά και κλινικές για την νοσηλεία των ύποπτων περιστατικών, τα οποία προσέρχονται στις εφημερίες.
* Στα δύο νεογνολογικά τμήματα υπάρχουν διαμορφωμένοι θάλαμοι όπου νοσηλεύονται περιστατικά covid-19 όταν χρειαστεί.
* **ΣΉΜΕΡΑ 15 Ιουλίου νοσηλεύονται στο νοσοκομείο μας δύο (2) περιστατικά παιδιών διαπιστωμένα με covid-19.**

 Συνάδελφοι που προσέφεραν στην πρώτη γραμμή της πανδημίας νοιώθουν για ακόμη μία φορά **«απογοήτευση».**

**Πληροφορούμαστε δε, ότι εκτός από τα νοσοκομεία αναφοράς έχουν συμπεριληφθεί στην εν λόγω δωρεά και κάποια άλλα νοσοκομεία τα οποία δεν ορίστηκαν ως αναφοράς και καλώς συμπεριελήφθησαν.**

Οι εργαζόμενοι του Ιπποκράτειου Γ.Ν.Θεσσαλονίκης με γνώση και επαγγελματισμό αντιμετώπισαν όλα τα περιστατικά της πανδημίας και όχι μόνο, θέτοντας σε κίνδυνο τους ίδιους αλλά και τις οικογένειές τους .

Θα συνεχίσουν να αντιμετωπίζουν με τον ίδιο ζήλο την πορεία της πανδημίας, παρά το ότι βρίσκονται στα πρόθυρα της επαγγελματικής εξουθένωσης.

 Η επίλυση του κύριου αιτήματος για ενίσχυση του νοσοκομείου μας με μόνιμο προσωπικό και η μονιμοποίηση όλων των εκτάκτων, οι οποίοι καλύπτουν πάγιες και διαρκείς ανάγκες, θα ήταν η ελάχιστη αναγνώριση της πολιτείας.

**Το Σωματείο Εργαζομένων του Ιπποκράτειου Γ. Ν. Θεσσαλονίκης ζητάει την άμεση αποκατάσταση της αδικίας των εργαζομένων εκ μέρους της πολιτείας ώστε να λάβουν τη δωρεά του Ι.Σ.Ν.**

**Για το Δ.Σ.**

**Ο Πρόεδρος Ο Γραμματέας**



**Τζελέπης Χρήστος Λαζούλας Λάζαρος**